## Liite 1: Hakemusta koskevat lisätiedot (maksimipituus 8 sivua)

Liitteen 1 tarkoitus on antaa lisätietoja niiden hakuilmoituksessa eriteltyjen ja arvioinnissa tarkasteltavien kriteerien osalta, jotka eivät sisälly hakulomakkeen kysymyksiin. Hakija voi tässä liitteessä myös täydentää hakulomakkeella annettuja tietoja tarvittavilta osin. Samoja asioita ei tarvitse toistaa hakulomakkeessa ja sen liitteissä, vaan eri asiakirjoihin voi tarvittaessa viitata, esim. ”Katso lisää hakulomakkeen kohdasta X”, tai ”Katso Liite 1, kohta 2” tai ”Katso tarkempi erittely tulosmatriisista”.

Vastaa kuhunkin kohtaan tiiviisti ja hankkeen kannalta olennaiseen keskittyen.

1. Suomen kehityspoliittiset tavoitteet ja painopisteet sekä ihmisoikeusperustaisuus(lomakkeen kohdat 4, 5, 6, 9)
	1. Perustele, miksi hankkeelle on annettu lomakkeen kohdassa 4.5.1. kyseinen ensisijainen kehityspoliittinen painopiste. Kerro tarkemmin, miten hanke edistää valittua painopistettä. Huomioi vastauksessasi Suomen kehityspolitiikan painopisteitä kuvaavat tuloskartat sekä erityisesti niissä eritellyt painopistekohtaiset tulostavoitteet (outcome ja output) ([Theories of Change and Aggregate Indicators for Finland’s Development Policy 2020](https://um.fi/publications/-/asset_publisher/TVOLgBmLyZvu/content/suomen-kehityspolitiikan-tuloskartat-ja-indikaattorit-2020)).
	2. Perustele hakulomakkeella annettu hankkeen ihmisoikeusperustaisuuden taso [UM:n ihmisoikeusperustaisen lähestymistavan ohjeen mukaisesti](https://um.fi/documents/35732/48132/human_rights_based_approach_in_finlands_development_cooperation___guidance). Tuo osana perustelua esille mm. mihin kansallisiin ihmisoikeushaasteisiin hanke pyrkii vastaamaan ja millä keinoin (ml. vaikuttamistyö, kapasiteetin vahvistaminen), keitä ovat hankkeen oikeudenhaltijat ja vastuunkantajat sekä mikä rooli heillä on hankkeen eri vaiheissa, miten ihmisoikeusperiaatteet (syrjimättömyys ja tasa-arvo, osallistuminen ja inkluusio, läpinäkyvyys ja vastuuvelvollisuus) on huomioitu hankkeen suunnittelussa ja miten ne vaikuttavat hankkeen toimenpanoon.
	3. Miten hankkeessa huomioidaan ulkoministeriön läpileikkaavien tavoitteiden (sukupuolten tasa-arvo, yhdenvertaisuus, vammaisinkluusio, ilmastokestävyys, vähäpäästöinen kehitys) minimitaso ”do no harm” ulkoministeriön määritelmän mukaisesti? (Ks. [Guideline for the Cross-Cutting Objectives in the Finnish Development Policy and Cooperation](https://um.fi/documents/35732/0/Guideline%2Bfor%2Bthe%2BCross-Cutting%2BObjectives%2Bin%2Bthe%2BFinnish%2BDevelopment%2BPolicy%2Band%2BCooperation.pdf/e9e8a940-a382-c3d5-3c5f-dc8e7455576b?t=1618230452564)).
	4. Miten hankkeessa huomioidaan naisten ja tyttöjen oikeudet? Kerro, miten tämä näkyy konkreettisesti hankkeen suunnittelussa, toteutuksessa ja seurannassa.
	5. Miten hankkeessa huomioidaan haavoittuvassa asemassa olevat ja moniperusteisesti syrjityt henkilöt tai ryhmät? Kerro, miten tämä näkyy konkreettisesti hankkeen suunnittelussa, toteutuksessa ja seurannassa.
	6. Miten hankkeessa huomioidaan vammaisten henkilöiden oikeudet? Kerro, miten tämä näkyy konkreettisesti hankkeen suunnittelussa, toteutuksessa ja seurannassa (esim. vammaisten henkilöiden ja vammaisjärjestöjen osallistuminen, hankkeen toimintojen ja niistä syntyvien tuotosten/tulosten esteettömyys ja saavutettavuus, toimintojen budjetointi).
	7. Linkittyykö hanke muuhun Suomen kehitysyhteistyörahoituksella tuettuun toimintaan kohdemaassa/maissa tai kohdealueella, miten? Onko hankkeella yhteyksiä Suomen kehitysyhteistyön maaohjelmiin?

### Kansalaisyhteiskunta

* 1. Miten hanke vahvistaa paikallista kansalaisyhteiskuntaa ja miten vahvistumista seurataan?

Esimerkiksi, sisältyykö kansalaisyhteiskunnan vahvistaminen hankkeen tavoitteisiin tai tuloksiin? Vahvistetaanko pääasiassa paikallis(t)en kumppani(e)n kapasiteettia? Vaikutetaanko kansalaisyhteiskunnan toimintatilaan laajemmin (esim. kansalaisyhteiskunnan osallistuminen, kansalaisoikeudet, sananvapaus ja vapaa media, kansalaisyhteiskunnan toimintaedellytykset)?

1. Hankkeen tulosketju(lomakkeen kohdat 6,7,8 ja erillinen tulosmatriisi)
	1. Sanoita auki hakulomakkeessa ja tuloskehikossa esitetty tulosketju, eli miten toiminnot ja tuotokset johtavat tuloksiin ja vaikutuksiin.
	2. Kerro, miten tulostiedon erittely on huomioitu ml. sukupuolen, iän ja vammaisuuden mukaan.
	3. Kuvaa keskeisimpien toimintojen osalta hankkeen aikataulu.

**4)** Hankkeen resurssit(lomakkeen kohdat 12, 13)

1. Perustele hankkeen budjetti, esim. budjetin suhde hankkeen tavoitteisiin sekä Suomen ja paikallisten kulujen osuus.
2. Luettele ja perustele hanketuella palkattava paikallinen ja suomalainen henkilöstö, ml. roolit ja tehtävänimikkeet sekä suunniteltu työaika (%).
3. Kuvaa hakijan ja kumppanin hallinnollinen kapasiteetti ja resurssit hankkeen toteuttamiseksi.

**5)** Riskienhallinta (lomakkeen kohta 9) Ks. soveltuvilta osin [ulkoministeriön riskienhallintapolitiikka ja siihen liittyvä ohjeistus](https://um.fi/julkaisut/-/asset_publisher/TVOLgBmLyZvu/content/kehitysyhteistyon-riskienhallintapolitiikka).

1. Esittele tiiviisti hankkeen riskienhallintasuunnitelma.
2. Miten hankkeen riskienhallinnassa huomioidaan seksuaalisen häirinnän ja hyväksikäytön sekä korruption ja vallan väärinkäytön ehkäisy UM:n eettisten sääntöjen mukaisesti?
3. Kuvaa miten hankkeessa on varauduttu COVID-19-tilanteen aiheuttamiin haasteisiin (esim. muutostarpeet, seuranta)?

**6)** Paikallinen viestintä ja vaikuttaminen(lomakkeen kohta 16)

1. Kuvaile hankkeen viestintäsuunnitelma kohdemaan/-maiden osalta. Mitkä ovat kohdemaan viestinnän tavoitteet, keinot ja kohderyhmät? Mikä on paikallisen kumppanin rooli viestinnässä?
2. Tehdäänkö hankkeessa vaikuttamistyötä kohdemaassa/-maissa? Jos tehdään, kuvaile myös tämän osalta suunnitelma rooleineen ja miten toiminta tukee kumppanin tavoitteita?